open-index/open-wikipedia-markdown huggingface dataset:
ქრომატული აბერაცია

300პქ|მინი|ქრომატული აბერაცია
**ქრომატული აბერაცია** — ოპტიკურ სისტემათა ცთომილება, რომელიც დაკავშირებულია იმასთან, რომ გამჭვირვალე გარემოს გარდატეხის მაჩვენებელი სინათლის ტალღის სიგრძეზეა დამოკიდებული. ქრომატული აბერაცია ახასიათებს ოპტიკურ სისტემებს, რომლებშიც გამოყენებულია გარდამტეხი სხეულები, მაგალითად ლინზები, სარკულ სისტემებს ეს ცთომილება არა აქვს. გამოსახულების აბერაციით გამოწვეული ნაკლოვანებანი ორი გზით მჟღავნდება: 

#სისტემის ღერძზე სხვადასხვა ტალღის სიგრძის მქონე სინათლის სხივებით მიღებული წერტილის გამოსახულებანი სისტემიდან სხვადასხვა მანძილითაა დაცილებული (გამოსახულების მდებარეობის ქრომატიზმი. იხილეთ ნახაზზე მონაკვეთი O1—O2). თუ გამოსახულების მიღების ადგილზე მოვათავსებთ ოპტიკური ღერძის მართობულ ეკრანს, მაშინ მასზე ერთი თეთრი წერტილის ნაცვლად მივიღებთ ფერადი რგოლების რიგს;
#სხვადასხვა ტალღის სიგრძის სინათლის სხივით მიღებული გამოსახულებისათვის განივი გადიდება სხვადასხვაგვარია (გადიდების ქრომატიზმი). ეს ცთომილება არაა დამოკიდებული წინა ცთომილებისაგან. გადიდების ქრომატიზმის გამო სასრული ზომის სხეულები ფერადარშიიან გამოსახულებას იძლევა. 

პირველი სახის აბერაციის აცილება (აქრომატიზაცია) შესაძლებელია სამი ფერის სხივისათვის სპეციალური ობიექტივის — აპოქრომატის — საშუალებით. ლინზების გადიდების აქრომატიზაცია კი დაკავშირებულია დიდ სიძნელეებთან.

## იხილეთ აგრეთვე
*სინათლის დისპერსია

## ლიტერატურა
კატეგორია:ოპტიკური სისტემის აბერაციები
მარი მუნივე

**მარი მუნივე** (; დ. 10 აპრილი, 1981) — კოსტა-რიკელი ფიზიკოსი და პოლიტიკოსი. კოსტა-რიკის მეორე ვიცე-პრეზიდენტი. თანამდებობა დაიკავა 2022 წლის 8 მაისს. 

## სქოლიო
კატეგორია:დაბადებული 10 აპრილი
კატეგორია:დაბადებული 1981
კატეგორია:კოსტა-რიკელი ქალი პოლიტიკოსები
კატეგორია:კოსტა-რიკის ვიცე-პრეზიდენტები
კატეგორია:ცოცხალი ადამიანები
როვშან ბადალოვი

**როვშან ბადალოვი** (სრული სახელი: *Rovshan Seyfulla oglu Badalov* ) — შავი იანვრის ტრაგედიის მსხვერპლი. აზერბაიჯანის რესპუბლიკის პრეზიდენტის 1998 წლის 31 მარტის ბრძანებულებით, გარდაცვალების შემდეგ მიენიჭა „20 იანვრის მოწამის“ საპატიო წოდება.

## ცხოვრება 
როვშან ბადალოვი დაიბადა 1965 წლის 25 სექტემბერს ლენქორანში. 1990 წლის 26 იანვარს ის, შაჰინ მამედოვი და როვშან ალავერდიევი ჰაფთონიდან სოფელ კიროვისკენ მოტოციკლით გადაადგილებისას შეხვდნენ ჯარისკაცებს. სამხედროებმა მათ გაუფრთხილებლად გაუხსნეს ცეცხლი. მამედოვი და ბადალოვი მოკლეს და დაწვეს. ალავერდიევი შემთხვევით გადარჩა. როვშან ბადალოვი დაკრძალეს ლენქორანში, მოწამეთა სასაფლაოზე.

## ლიტერატურა 
* 

კატეგორია:გარდაცვლილი 1990
კატეგორია:გარდაცვლილი 26 იანვარი
კატეგორია:დაბადებული 1965
კატეგორია:დაბადებული 25 სექტემბერი
კატეგორია:შავი იანვრის ტრაგედიის დროს დაღუპულები
არგუმენტი უნდობლობიდან

**არგუმენტი უნდობლობიდან, დაუჯერებლობიდან**, აგრეთვე ცნობილი, როგორც **არგუმენტი პირადი უნდობლობიდან/დაუჯერებლობიდან**, **აპელირება საღ აზრზე** ან **ღვთაებრივი ცდომილება** — ცდომილება არაფორმალურ ლოგიკაში, რომლის მიხედვითაც თუ წინადადება ეწინააღმდეგება ადამიანის პირად რწმენებსა და შეხედულებებს, ან მისი წარმოდგენა რთულია, იგი აუცილებლად მცდარი უნდა იყოს. 

არგუმენტმა უნდობლობიდან შეიძლება მიიღოს შემდეგი ფორმა:
#ვერ წარმომიდგენია, როგორ შეიძლება F ჭეშმარიტი იყოს, ამიტომაც F აუცილებლად მცდარია.
#ვერ წარმომიდგენია, როგორ შეიძლება F მცდარი იყოს, ამიტომაც F აუცილებლად ჭეშმარიტია.

არგუმენტი დაუჯერებლობიდან ხშირად თავს იჩენს ემოციებთან უადგილო მიჯაჭვულობისას, ფანტაზიისა და რეალობის აღრევისას, ცოდნისა და გაგების სიმწირისას, ან შინაგანი ინსტინქტური რეაქციის შედეგად, განსაკუთრებით იმ სიტუაციებში, სადაც დრო შეზღუდულია. ეს არგუმენტი აგრეთვე ხშირად გამოიყენება რისამე ზებუნებრივი წარმოშობის დასასაბუთებლად. აზროვნების ასეთი ფორმა მცდარია, ვინაიდან კონკრეტული ადამიანის უუნარობა, რომ წინადადების ჭეშმარიტება ან მცდარობა წარმოიდგინოს, არ იძლევა არანაირ ინფორმაციას ამ წინადადების ობიექტურ ჭეშმარიტებასა თუ მცდარობაზე.

## მაგალითები
* ჰენლონის სამართებელი

## სქოლიო
კატეგორია:არაფორმალური ცდომილებები
კატეგორია:პარანორმალური მოვლენები
ფრანსია მარკესი

**ფრანსია ელენა მარკეს მინა** (; დ. 1 დეკემბერი, 1981, სუარესი, კოლუმბია) — კოლუმბიელი ადამიანის უფლებათა და გარემოს დაცვის აქტივისტი და იურისტი, კოლუმბიის მე-13 და ამჟამინდელი ვიცე-პრეზიდენტი. დაიბადა სოფელ იოლომბოში, სუარესის მუნიციპალიტეტში, კაუკის დეპარტამენტში. თანამდებობის დაკავების შემდეგ, იგი გახდა პირველი აფრო-კოლუმბიელი ვიცე-პრეზიდენტი ქვეყნის ისტორიაში. იგი ასევე მეორე ქალია ამ თანამდებობაზე მარტა ლუსია რამირესის შემდეგ.

2018 წელს მას მიენიჭა გოლდმანის გარემოსდაცვითი პრემია ლა ტომას თემში ოქროს უკანონო მოპოვების შეჩერებისთვის გაწეული სამუშაოსათვის და საზოგადოების ორგანიზებისათვის. მარკესი ხელმძღვანელობდა 80 ქალის საპროტესტო მსვლელობას, რომლებმაც გაიარეს 560 კილომეტრი დედაქალაქ ბოგოტამდე და მოითხოვეს თავიანთი თემიდან ყველა უკანონო მაღაროელის გაყვანა. 2019 წელს BBC-მ ფრანსია მარკესი წლის 100 ქალის სიაში შეიყვანა.

## სქოლიო
კატეგორია:დაბადებული 1 დეკემბერი
კატეგორია:დაბადებული 1981
კატეგორია:კოლომბიელი ქალი პოლიტიკოსები
კატეგორია:კოლომბიის ვიცე-პრეზიდენტები
კატეგორია:ცოცხალი ადამიანები
რესპენდა-დე-ლა-პენია

**რესპენდა-დე-ლა-პენია** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის მონტანია-პალენტინის კომარკის შემადგენლობაში.  ფართობი — 65,65 კმ². მოსახლეობა — 151 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* რესპენდა-დე-ლა-პენიის მუნიციპალიტეტის ოფიციალური საიტი 

## სქოლიო
კატეგორია:პალენსიის მუნიციპალიტეტები
ილკინ ჯავანშიროვი

**ილკინ ჯავანშიროვი** (; დ. 28 სექტემბერი, 1933 — გ. 23 იანვარი, 1990, ბაქო, აზერბაიჯანის სსრ, სსრკ) — შავი იანვრის ტრაგედიის მსხვერპლი. 

## ბიოგრაფია 
დაიბადა 1933 წლის 28 სექტემბერს. მუშაობდა ბაქოს ტაქსის მე-2 ავტოპარკში მძღოლად. 

დაქორწინებული იყო და ჰყავდა 9 შვილი. მისი ვაჟი, სახელად ასადი, ყარაბაღის I ომში სარსანგის მიმართულებით ალყაში მოჰყვა, რა დროსაც,  რომ არ დაეტყვევებინათ, ყუმბარით თავი აიფეთქა.

### იანვრის ტრაგედია 
ტრაგედიის ღამეს სროლის ხმაზე გარეთ გავიდა. მის მანქანას 18 ტყვია მოხვდა, დაიჭრა მკლავისა და თავის არეში, შედეგად გადაიყვანეს სავადმყოფოში. 23 იანვარს მიყენებული დაზიანებებით სემაშკოს სახელობის საავადმყოფოში დაიღუპა.

დაკრძალეს შეჰიდთა ხეივანში.

## სქოლიო
კატეგორია:დაბადებული 28 სექტემბერი
კატეგორია:დაბადებული 1933
კატეგორია:გარდაცვლილი 23 იანვარი
კატეგორია:გარდაცვლილი 1990
კატეგორია:შავი იანვრის ტრაგედიის დროს დაღუპულები
აბეტი (მთვარის კრატერი)

**კრატერი აბეტი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა იტალიელი ასტრონომის, ანტონიო აბეტის პატივსაცემად (დაამტკიცა საერთაშორისო ასტრონომიულმა კავშირმა 1976 წელს).

## კრატერის აღწერა 
კრატერის სამხრეთ-აღმოსავლეთით მდებარეობს არგეას მწვერვალი. კრატერის სამხრეთ-სამხრეთ-დასავლეთით არის კრატერი დოუ, სამხრეთ-აღმოსავლეთით — კრატერები ფაბრონი და ვიტრუვიუსი. კრატერის ჩრდილო-აღმოსავლეთით არის ლიტროუს ნაპრალი, აღმოსავლეთით — კარმენის ნაპრალი, სამხრეთ-აღმოსავლეთით — რუდოლფის ნაპრალი. კრატერის ცენტრის სელენოგრაფიული კოორდინატებია , დიამეტრი — 1.6 კმ, სიღრმე — 0.29 კმ.

კრატერი განეკუთვნება მოჩენებით-მირაჟულ კრატერებს. ის სრულადაა დატბორილი ლავის მიერ, ხოლო მოწმენდილობის ზღვიდან მცირედ ამოყოფილი აქვს თავები ზვინულებს, რომელთა სიმაღლე 57 მეტრს შეადგენს. შედეგად, კრატერი ჩანს მხოლოდ მზეზე დაბალი კუთხით განათების შემთხვევაში.

აღსანიშნავია, რომ სხვადასხვა რუკაზე მითითებულია კრატერის სხვადასხვა მდებარეობა, ანუ კითხვა, თუ რა სტრუქტურა იგულისხმება ამ სახელწოდებით, ბოლომდე დახურული არ არის.

## სატელიტური კრატერები 
აბეტის კრატერს, სატელიტური კრატერები არ გააჩნია.

## იხილეთ აგრეთვე
* მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
ვალერი ბოგდანოვი

**ვალერი ბოგდანოვი** (სრული სახელი: *ვალერი ზაკიროვიჩ ბოგდანოვი*; დ. 24 მარტი 1958, კიროვაბადი, აზერბაიჯანი სსრ, სსრკ — გ. 20 იანვარი 1990, ბაქო, აზერბაიჯანი სსრ, სსრკ) — შავი იანვრის ტრაგედიის მსხვერპლი. 

## ბიოგრაფია 
ვალერი ბოგდანოვი დაიბადა 1958 წლის 24 მარტს ქალაქ კიროვაბადში (ახლანდ. განჯა). დაამთავრა ქალაქის მე-18 საშუალო სკოლა, შემდეგ კი როსტოვის რკინიგზის ინსტიტუტი. ინსტიტუტის დამთავრების შემდეგ, გარკვეული პერიოდი განჯაში რკინიგზაზე მუშაობდა, შემდეგ კი ეროვნული უშიშროების უწყებებში დასაქმდა. იყო მილიციის ლეიტენანტი.

დაქორწინებული იყო. ქალიშვილი ვალერია დაიბადა 1990 წლის მარტში, მამის გარდაცვალების შემდეგ.

### სისხლიანი იანვრის ტრაგედია 
19 იანვარს დილით ადრე ვალერი გამოიძახეს სამსახურში. 20 იანვარს 5:30 საათზე მივიდა სახლში და ცოლს უთხრა, რომ მალე დაბრუნდებოდა. დილის 7:15 საათზე მანქანაში, რომელშიც კაპიტანი ოგთაი მირზაევი, ლეიტენანტი ვალერი ბოგდანოვი და ლეიტენანტი აღანაზარ ისრაილოვი იმყოფებოდნენ, თბილისის გამზირიდან ინქილაბის ქუჩაზე „ხიმგოროდოკისკენ“ გადაუხვიეს; ამ დროს სამხედროებმა უკნიდან ესროლეს, ტყვია ჯერ აღანაზარს მოხვდა, ის ზურგსა და კისერში მოხვედრილი ტყვიებისგან ადგილზე გარდაიცვალა. მოგვიანებით მასთან ერთად მყოფი მისი მეგობრები ვალერი და ოგთაიც დაშავდნენ. ოგთაიმ ხელი დაკარგა, ვალერი კი, მიუხედავად იმისა, რომ საავადმყოფოში გადაიყვანეს და ოპერაცია გაუკეთეს, 4 საათის შემდეგ საავადმყოფოში გარდაიცვალა გულმკერდის არეში ცეცხლსასროლი იარაღით მიყენებული ჭრილობებით.

დაკრძალეს განჯის საქალაქო სასაფლაოზე.

## სქოლიო 
კატეგორია:შავი იანვრის ტრაგედიის დროს დაღუპულები
კატეგორია:გარდაცვლილი 1990
კატეგორია:გარდაცვლილი 20 იანვარი
კატეგორია:დაბადებული 1958
კატეგორია:დაბადებული 24 მარტი
კარელია-ფინეთის სსრ-ის უმაღლესი საბჭო

**კარელია-ფინეთის სსრ-ის უმაღლესი საბჭო** — კარელია-ფინეთის სსრ-ის სახელმწიფო ხელისუფლების უმაღლესი საკანონმდებლო ორგანო 1940-1956 წლებში.

## უმაღლესი საბჭო, სესიები
*I მოწვევა (133 დეპუტატი)
**8-11 ივლისი, 1940 — I სესია (პეტროზავოდსკი)
**10-12 აპრილი, 1941 — II სესია (პეტროზავოდსკი)
**13 - 15.2.1943 — III სესია (ბელომორსკი)
**9 - 11.7.1945 — IV სესია (პეტროზავოდსკი)
**16 - 19.7.1946 — V სესია (პეტროზავოდსკი)
*II მოწვევა (120 დეპუტატი)
**15 - 19.4.1947 — I სესია (პეტროზავოდსკი)
**20 - 22.4.1948 — II სესია (პეტროზავოდსკი)
**24.7.1948 — III სესია (პეტროზავოდსკი)
**12 - 14.5.1949 — IV სესია (პეტროზავოდსკი)
**13 - 15.7.1950 — V სესია (პეტროზავოდსკი) 
*III მოწვევა (120 დეპუტატი)
**18 - 19.4.1951 — I სესია (პეტროზავოდსკი)
**17 - 18.4.1952 — II სესია (პეტროზავოდსკი)
**31.8 - 1.9.1953 — III სესია (პეტროზავოდსკი)
**7 - 8.5.1954 — IV სესია (პეტროზავოდსკი)
*IV მოწვევა (133 დეპუტატი)
**12 - 13.4.1955 — I სესია (პეტროზავოდსკი)
**1 - 2.2.1956 — II სესია (პეტროზავოდსკი)
**24.4.1956 — III სესია (პეტროზავოდსკი)
**20.8.1956 — IV სესია (პეტროზავოდსკი)

## უმაღლესი საბჭოს თავჯდომარეები
*8.7.1940 — ნიკოლაი სოროკინი;
*15.4.1947 — 12.4.1955 — ადოლფ ტაიმი;
*12.4.1955 — 20.8.1956 — ივან სოგიიაინენი.

## პრეზიდიუმის თავჯდომარეები
*9.7.1940-20.8.1956 — ოტო კუსინენი.

## პრეზიდიუმის მდივნები
*7.1940-1944 — ტიმოფეი ვაკულკინი;
*1944-1946 — ივან პეტროვი;
*1947-1948 — პიოტრ იხალაინენი;
*1949-1951 — პიოტრ იხალაინენი;
*1951-20.8.1956 — ანდრეი ბოგდანოვი.

## რესურსები ინტერნეტში
*Верховный Совет Карело-Финской ССР, сессии
ჯონ უებსტერი

**ჯონ უებსტერი** (; 1578, ლონდონი — 1634, იქვე) — ინგლისელი დრამატურგი.

მის შემოქმედებას შექსპირის, ფ. სიდნისა და მონტენის გავლენა ეტყობა. გვიანდელი აღორძინების ხანის ტიპიური წარმომადგენელია, ამავე დროს აგრძელებს რენესანსული მაღალი ტრაგედიის ტრადიციებს. მის პიესებში აშკარად ისმის სატირული ტონი. ინგლისური ლიტერატურის ისტორიაში შევიდა მისი ტრაგედიები „თეთრი ეშმაკი“ (1612) და „მალფის ჰერცოგინია“ (1614). აღსანიშნავია აგრეთვე კომედია „იურიდიული კაზუსი ეშმაკთან“ (1620) და ე. წ. „მეცნიერული ტრაგედია“ „აპიუსი და ვირჯინია“ (1630), რომელსაც ზოგი მკვლევარი მიაწერს ტ. ჰეივუდს.

## ლიტერატურა
## სქოლიო
კატეგორია:ინგლისელი დრამატურგები
კატეგორია:მწერლები ანბანის მიხედვით
კატეგორია:ლონდონში დაბადებულები
ტიმოთი ბლაუველტი

**ტიმოთი ბლაუველტი** () — საქართველოში მოღვაწე საბჭოთა კავშირის შემსწავლელი ამერიკელი ისტორიკოსი. 2011 წლიდან ილიას სახელმწიფო უნივერსიტეტის საბჭოთა და პოსტსაბჭოთა კვლევების ასოცირებული პროფესორი. ხუთი წლით ადრე თბილისის სახელმწიფო უნივერსიტეტში საბჭოთა პოლიტიკურ ისტორიას ასწავლიდა. საქართველოში პირველად 1999 წელს სადოქტორო დისერტაციის კვლევისთვის (რომელიც მან დაიცვა ბუფალოს ნიუ-ორკის სახელმწიფო უნივერსიტეტში 2001 წელს) ჩამოვიდა და 2002-2003 წლებში დაბრუნდა როგორც ფულბრაიტის მოწვეული პროფესორი. 

2003 წლიდან იგი ამერიკული საბჭოების საერთაშორისო განათლებისთვის: ACTR / ACCELS ქვეყნის დირექტორია საქართველოში. გამოქვეყნებული აქვს მრავალი სტატია Ab Imperio-ში რუსული, საბჭოთა და კავკასიის პოლიტიკური ისტორიის, კლიენტალიზმის, ეროვნების პოლიტიკისა და ნაციონალიზმის შესახებ, ევროპა-აზიის, ასევე კომუნისტურ და პოსტ-კომუნისტურ კვლევებზე – ჟურნალ „კრიტიკაში“, ნაციონალიზმის კვლევების, ომისა და საზოგადოების, რევოლუციური რუსეთის შესახებ – ჟურნალში „ენა და სოციალური ფსიქოლოგია და ცენტრალური აზიის კვლევები.

## რჩეული პუბლიკაციები 
* Author: *Clientelism and Nationality in an Early Soviet Fiefdom: The Trials of Nestor Lakoba*. Routledge (2022)
* Editor (with Jeremy Smith): *Georgia after Stalin: Nationalism and Soviet Power*, Routledge, (2016)
* Editor (with Adrian Brisku): *The Transcaucasian Democratic Federative Republic of 1918*, Routledge, (2021)
* "Abkhazia: Patronage and Power in the Stalin Era", *Nationalities Papers*, Vol. 25, No. 2, May 2007.
* "Endurance of the Soviet Imperial Tongue: The Russian Language in Contemporary Georgia", *Central Asian Survey*, March 2013.
* "Deciphering the Stalinist Perpetrators: The Case of NKVD Investigators Khazan, Savitskii and Krimian", with Davit Jishkariani, in Michael David-Fox, ed. *The Secret Police and the Soviet System*, University of Pittsburg Press, 2023.
* "'From words to action!': Nationality policy in Soviet Abkhazia (1921–38)", in Stephen F. Jones, ed. *The Making of Modern Georgia, 1918–2012: The first Georgian Republic and its successors*, Routledge, 2012.
* "March of the chekists: Beria's secret police patronage network and Soviet crypto-politics", *Communist and Post-Communist Studies*, Vol. 44 (2011).
* "Resistance and Accommodation in the Stalinist Periphery: A Peasant Uprising in Abkhazia", *Ab Imperio*, Vol. 3, 2012.
* "The Establishment of Soviet Power in Abkhazia: Ethnicity, Contestation and Clientalism in the Revolutionary Periphery", *Revolutionary Russia*, Vol. 27, No. 1, 2014.
* "The 'Mingrelian Question': Institutional Resources and the Limits of Soviet Nationality Policy", *Europe – Asia Studies*, Vol. 66, No. 6 (August, 2014.

## სქოლიო 
## რესურსები ინტერნეტში
*The Terror from Within: Perpetrators of the Stalinist Repression | Timothy Blauvelt | TEDxTbilisi 2016
*Timothy Blauvelt & Francis King: Clientelism and Nationality in Early Soviet Abkhazia, BASEES Podcasts, 2022

კატეგორია:ამერიკელი ისტორიკოსები
კატეგორია:ცოცხალი ადამიანები
ტელმან ბაღიროვი

**ტელმან ბაღიროვი** (, სრული სახელი:*Telman Malik oğlu Bağırov*; ) — შავი იანვრის ტრაგედიის მსხვერპლი.

## ბიოგრაფია 
დაიბადა 1960 წლის 9 სექტემბერს ლენქორანის სოფელ პორტ-ილიჩში (ახლანდელი ქალაქი ლიმანი). პორტ-ილიჩის სოფლის საშუალო სკოლის დამთავრების შემდეგ გაიწვიეს სამხედრო სამსახურში, სამხედრო სამსახურის დასრულების შემდეგ დაამთავრა ბაქოს მე-12 ტექნიკური სკოლა და დაეუფლა კინომექანიკოსის პროფესიას. მოგვიანებით მუშაობდა ბაქოს საყოფაცხოვრებო კონდიციონერების ქარხნის №1 საამქროში. ჯერ პარტიის რიგებში მიიღეს, შემდეგ კი ბაქოს 26 კომისრის რაიონის შინაგან საქმეთა სამმართველოს საპოლიციო დაცვის რაზმში. ჰქონდა მილიციის უმცროსი სერჟანტის წოდება.

1989 წლის ნოემბერში მონაწილეობდა შუშის რაიონის სოფელ მალიბეილის ბრძოლებში.

### სიკვდილი
იანვრის ტრაგედიის დროს კინოთეატრ „დოსთლუგთან“ ჯარისკაცებმა ესროლა. დაიღუპა სამედიცინო დახმარების აღმოჩენამდე.

დაკრძალეს შეჰიდთა ხეივანში

## სქოლიო
კატეგორია:შავი იანვრის ტრაგედიის დროს დაღუპულები
ვლადიმირ ლევაშოვი

მინი|ვლადიმირ ლევაშოვი
**ვლადიმირ ვასილის ძე ლევაშოვი** (; დ. 30 ნოემბერი, 1834 — გ. 26 მაისი, 1898) — რუსი გრაფი, არტილერიის გენერალი, ყირიმის ომის მონაწილე, „ბარანოვსკის კომისიის“ წევრი. ქუთაისის სამხედრო გუბერნატორი (1867-1874), ოდესის ქალაქისთავი (1874—1878). 

## ბიოგრაფია 
ვლადიმირ ლევაშოვი დაიბადა 1834 წლის 30 ნოემბერს ვასილი ვასილის ძე ლევაშოვის ოჯახში. დაამთავრა პაჟის კორპუსი და მიხაილოვსკის საარტილერიო სასწავლებელი. 1852 წლის 13 აგვისტოს  დაინიშნა ლეიბ-გვარდიის გუსართა პოლკში კორნეტად. 5 ივნისს გადაიყვანეს საარტილერიო ბატარეაში. 1854 წლის 11 ივნისს დაინიშნა მისი საიმპერატორო უდიდებულესობის დიდი ჰერცოგის მიხაილ ნიკოლაევიჩის ადიუტანტად. 1856 წელს იგი გაგზავნეს პარიზში იმპერატორ ნაპოლეონ III-სთვის იარაღის შესადგენად. 1858 წლის 2 დეკემბერს დაინიშნა იარაღის გაუმჯობესების კომიტეტის წევრად. 1860 წლის 24 აგვისტოდან იყო დროებითი საარტილერიო კომიტეტის იარაღის საკონსულტაციო კომისიის წევრი. 1861 წლის 1 სექტემბრიდან პეტერბურგის ოლქში შუამავალი გლეხთა საქმეებში. 1862 წლის 30 აგვისტოს მიენიჭა პოლკოვნიკის წოდება. იმავე წლის 24 აპრილს დაინიშნა კავკასიისა და ამიერკავკასიის ტერიტორიის სამოქალაქო საკითხებში კავკასიის გუბერნატორის მთავარი სამმართველოს დროებითი განყოფილების მმართველის მოვალეობის შემსრულებლად. 1866 წლის 8 ნოემბერს მიენიჭა გენერალ-მაიორის წოდება კავკასიის გუბერნატორის თანამდებობაზე. 1867-1874 წლებში იყო ქუთაისის სამხედრო გუბერნატორი, 1876-1878 წლებში — ოდესის ქალაქისთავი. 1880 წლის 30 აგვისტოს მიენიჭა გენერალ-ლეიტენანტის წოდება. 1882 წლის 15 მარტს იგი გაგზავნეს ტფილისში კავკასიაში სამოქალაქო მმართველობის შესახებ არსებული კანონების გადასინჯვისა და ამ საკითხზე დებულებების შედგენის კომისიაში მონაწილეობის მისაღებად. 1894 წლის 30 აგვისტოს დააწინაურეს და მიანიჭეს არტილერიის გენერლის წოდება. 

გარდაიცვალა 1898 წლის 26 მაისს, დაკრძალულია ალექსანდრე ნეველის ლავრის ეკლესიაში.

## ოჯახი
ცოლი — გრაფინია ოლღა ვიკტორის ასული ლევაშოვა (1836-1904), იუსტიციის მინისტრის გრაფ ვიკტორ პანინის უფროსი ქალიშვილი. 

შვილები:
* მარია (1859-1938);
* ვასილი (1862-1880);
* ეკატერინა (1867-1920);
* ევგენია (1873-1877).

## ლიტერატურა
* Столетие военного министерства. 1802—1902: Указатель биографических сведений, архивных и литературных материалов, касающихся чинов общего состава по канцелярии военного министерства с 1802 до 1902 г. включительно. Книга 2. — Санкт-Петербург: Тип. М. О. Вольф, 1909. стр 647—648.
* Список генералам по старшинству. Исправлено по 1 сентября 1897 года. — СПб., 1897. — С. 70.

## სქოლიო
კატეგორია:ქუთაისის გუბერნატორები
ვილიამერიელი

**ვილიამერიელი** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის პარამოს-ვალიესის კომარკის შემადგენლობაში.  ფართობი — 53 კმ². მოსახლეობა — 106 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* ვილიამერიელის მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ზემფირა ნარიმანოვა

**ზემფირა ნარიმანოვა** (დ. 20 აპრილი, 1959, ბაქო) — აზერბაიჯანის რესპუბლიკის სახალხო არტისტი (2000), პრეზიდენტის სტიპენდიატი (2019).

## ბიოგრაფია 
ზემფირა ნარიმანოვა დაიბადა 1959 წლის 20 აპრილს ბაქოში. 1976 წელს ჩაირიცხა აზერბაიჯანის სახელმწიფო ხელოვნების ინსტიტუტის დრამისა და კინოს ფაკულტეტზე. 1980 წელს შეუერთდა აკადემიური ეროვნული დრამატული თეატრის სამსახიობო დასს.

ზემფირა ნარიმანოვას მიენიჭა აზერბაიჯანის რესპუბლიკის დამსახურებული არტისტის საპატიო წოდება 1991 წელს და აზერბაიჯანის რესპუბლიკის სახალხო არტისტის წოდება 2000 წელს. 2019 წელს დაჯილდოვდა პრეზიდენტის პრემიით, ხოლო 2019 წლის 10 მაისს მიენიჭა აზერბაიჯანის რესპუბლიკის პრეზიდენტის ინდივიდუალური სტიპენდია.

## სქოლიო
კატეგორია:დაბადებული 20 აპრილი
კატეგორია:დაბადებული 1959
კატეგორია:ბაქოში დაბადებულები
ჰასან აღაევი

**ჰასან ველიგულუ ოღლუ აღაევი** (დ. 27 მარტი, 1958, გიულისტანი, ნახიჩევანის ავტონომიური საბჭოთა სოციალისტური რესპუბლიკა) — აზერბაიჯანელი თეატრის მსახიობი, აზერბაიჯანის რესპუბლიკის სახალხო არტისტი (1999).

## ცხოვრება და საქმიანობა 
ჰასან აღასოი დაიბადა 1958 წლის 27 მარტს ჯულფის რაიონის სოფელ გულუსტანში. 1975 წელს ჩაირიცხა აზერბაიჯანის სახელმწიფო ხელოვნების ინსტიტუტის დრამისა და კინოს მსახიობის ფაკულტეტზე. სტუდენტობის წლებში სამსახიობო გაკვეთილებს იღებდა აზერბაიჯანის სსრ სახალხო არტისტის რზა თაჰმასიბისგან. ამავე დროს, თურან ჯავიდი, გამოჩენილი პოეტისა და დრამატურგის ჰუსეინ ჯავიდის ქალიშვილი, ჰასან აღასოის ასწავლიდა აზერბაიჯანული თეატრის ისტორიას. 1979 წელს ინსტიტუტის დამთავრების შემდეგ გაგზავნეს ნახიჩევანის ჯალილ მამედყულიზადეს სახელობის სახელმწიფო მუსიკალურ თეატრში. იმ დღიდან თეატრში მსახიობად მუშაობდა. ჰასან აღასოიმ ნახიჩევანის თეატრის სცენაზე 80-ზე მეტი განსხვავებული პერსონაჟი შექმნა. 1979-1981 წლებში მსახურობდა ჯარში, გახლდათ რეზერვის ოფიცერი.

## სქოლიო
კატეგორია:დაბადებული 27 მარტი
კატეგორია:დაბადებული 1958
კატეგორია:აზერბაიჯანის სსრ-ის დამსახურებული არტისტები
ზაზა ურუშაძის ქუჩა

**ზაზა ურუშაძის ქუჩა** — ქუჩა თბილისში, ნაძალადევის რაიონში (ნაძალადევი); გიორგი ჭყონდიდელის ქუჩიდან რიონჰესის ქუჩამდე. წარმოიქმნა XX საუკუნის 30-იან წლებში. ადრე საზეინკლოს ქუჩა ერქვა, 70-იან წლებში დავით ჭიჭინაძის სახელი ეწოდა. 2023 წელს ზაზა ურუშაძის ქუჩა დაერქვა.

## სქოლიო 
ურუშაძე
თავდგირიძე

საკუთარი სახელი **თავდგირიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალი-საიფ-ფაშა — ოსმალეთის იმპერიის სამხედრო მოღვაწე
* ალი-ფაშა თავდგირიძე — ოსმალეთის იმპერიის სამხედრო მოღვაწე
* ასლან თავდგირიძე — ბიზნესმენი, პოლიტიკოსი
* ბაჰრი-ფაშა თავდგირიძე — ოსმალეთის იმპერიის სამხედრო მოღვაწე
* გიორგი თავდგირიძე — არქიტექტორი
* ზია-ფაშა თავდგირიძე — ოსმალეთის იმპერიის სამხედრო მოღვაწე
* მაჰმუდ-ფაშა თავდგირიძე — ოსმალეთის იმპერიის სამხედრო მოღვაწე
* მეჰმედ შაქირფაშა თავდგირიძე — ოსმალეთის იმპერიის სამხედრო მოღვაწე
* ოსმან-ფაშა თავდგირიძე — ოსმალეთის იმპერიის სამხედრო მოღვაწე
* ოსმან ნური-ღაზი-ფაშა თავდგირიძე — ოსმალეთის იმპერიის სამხედრო მოღვაწე
* ნესტორ თავდგირიძე — პედაგოგი, საზოგადო მოღვაწე
* ნიკოლოზ თავდგირიძე — პუბლიცისტი, ჟურნალისტი, საზოგადო მოღვაწე
* ჰასან-ბეგ თავდგირიძე — ოსმალეთის იმპერიის სამხედრო მოღვაწე

## იხილეთ აგრეთვე
* თავდგირიძეები — თავადური საგვარეულო საქართველოში

კატეგორია:ქართული გვარები
ივანე ჯავახიშვილის ხიდი

**ივანე ჯავახიშვილის ხიდი** — საფეხმავლო ხიდი თბილისში, ვაკის რაიონში, მდინარე ვერეზე. ერთმანეთთან აკავშირებს უნივერსიტეტის ქუჩაზე მდებარე თბილისის სახელმწიფო უნივერსიტეტის კორპუსებს (მ.შ. მაღლივი კორპუსი) და სტუდენტურ საცხოვრებელს (ბაგები). ხიდის პროექტი შედგენილია სსრკ სატრანსპორტომშენებლობის სამინისტროს საპროექტო ინსტიტუტ „თბილსახავტოგზაპროექტში“ 1973 წელს პროფ. გიორგი ქარცივაძის მიერ დამუშავებული სქემის მიხედვით, მთ. ინჟინერი: ნ. ჭავჭავაძე. არქიტექტორები: ზურაბ კოპალაძე ლერი მეძმარიაშვილი ("საქქალაქმშენსახპროექტი". არის ერთპილონიანი ვანტური ხიდი. მალა და პილონი ფოლადისაა. პილონი არასიმეტრიულადაა განლაგებული — 48 და 152 მეტრი (ეს ნაწილია მდინარეზე გადადებული), სულ 200 მეტრი,  საერთო სიგრძე მისასვლელების ჩათვლით 224 მეტრი. პილონის სიმაღლე 64 მეტრია, ხიდის მალა მდინარის დონიდან აწეულია 50 მეტრზე. ხიდის მშენებლობა დაიწყო 1984 წელს და ექსპლუატაციაში ჩაეშვა 1990 წელს. 2018 წელს სარეაბილიტაციო სამუშაოები ჩაუტარდა.

## სქოლიო 
კატეგორია:თბილისის ხიდები
დერინქუიუს მიწისქვეშა ქალაქი

300px|მინი
**დერინქუიუს მიწისქვეშა ქალაქი** () — კლდეში გამოკვეთილი მრავალსართულიანი მიწისქვეშა ქალაქი დერინქუიუს რაიონში, კაპადოკია, თურქეთი. ნევშეჰირ-ნიღდეს გზატკეცილზე, ნევშეჰირიდან 30 კმ-ის დაშორებით.

ქალაქი ააგეს ძვ. წ. II–I ათასწლეულში და აღმოაჩინეს 1963 წელს. ორი წლის შემდეგ გაიხსნა ტურისტებისთვის. აქ მოსახლეობა საუკუნეების განმავლობაში ემალებოდა მტრის თავდასხმებს, რელიგიურ დევნასა და სხვა საფრთხეებს. ქალაქის სიმაღლეა დაახლოებით 60 მ (8 იარუსი), ძველ დროში ქალაქს შეეძლო შეეფარებინა 20 ათასამდე ადამიანი საკვებთან და პირუტყვთან ერთად. ქალაქის ფართობი ზუსტად არ არის დადგენილი. მეცნიერები თვლიან, რომ ქალაქის ტერიტორიის მხოლოდ 10-15 % არის შესწავლილი.

## ლიტერატურა
*Dorn Wolfgang. Zentralanatolien. — Кёльн: DuMont Verlag, 1997. — ISBN 3-7701-2885-0. (нем.)
*Kostof Spiro. Caves of God: Cappadocia and its Churches. — Oxford University Press, 1989. — ISBN 0-19-506000-8 

## სქოლიო
კატეგორია:თურქეთის არქეოლოგიური ძეგლები
ზეგანის ქუჩა

**ზეგანის ქუჩა** — ქუჩა თბილისში, ჩუღურეთის რაიონში (სვანეთისუბანი); დასაწყისი გუმათის ქუჩიდან. წარმოიქმნა XX საუკუნის 20-იან წლებში. 1924 წლის თბილისის გეგმაზე და 1923 წლის „თბილისის საბჭოს მოამბეში“ ზეგანის სახელითაა შეტანილი (იგი მართლაც ზეგანზე მდებარეობს). მომდევნო წლებში არასწორად ძეგამის ქუჩა ეწოდა. თავდაპირველად გრძელდებოდა ყოფ. ასპინძის შესახვევამდე. 2019 წელს ასპინძის შესახვევის მონაკვეთი, ზეგანის შესახვევი და ჩიხი გაერთიანდა და მთლიანად ზეგანის ქუჩა ეწოდა. აქვს 1 ჩიხი.

## სქოლიო 
კატეგორია:ჩუღურეთის რაიონის ქუჩები
ვიქტორ ნინიძის ქუჩა

**ვიქტორ ნინიძის ქუჩა** — ქუჩა თბილისში, ისნის რაიონში (ნავთლუღი). სერგი წულაძის ქუჩიდან სახალხო ქუჩამდე. წარმოიქმნა XIX საუკუნის დასასრულს. შეტანილია თბილისის გამგეობის მიერ 1903 წლის ქუჩების სიაში როგორც სალოცავის შესახვევი, 1923 წელს კომკავშირის შესახვევი დაერქვა, შემდეგ — კომკავშირის I შესახვევი, მოგვიანებით — სერგი წულაძის I გასასვლელი, ხოლო 1994 წელს ვიქტორ ნინიძის სახელი ეწოდა.

## ლიტერატურა
ნინიძე
სახლი ვულკანზე

**სახლი ვულკანზე** () — 1928 წლის საბჭოთა, მუნჯი მხატვრული ფილმი, რომელიც რეჟისორმა ამო ბეკ-ნაზაროვმა გადაიღო.

## სიუჟეტი
ფილმი ასახავს მოხუცი მბურღავის მოგონებებს რევოლუციამდელ ბაქოში ნავთობის მაღაროს მუშების აჯანყების (1907-1908) სასტიკად ჩახშობის შესახებ.

## როლებში
* რაჩია ნერსესიანი – პეტროსი
* ტიგრან აივაზიანი - ნავთობის მეწარმე
* ტატიანა მახმურიანი (მახმუროვა) – მარიამი
* ვ. მანუხინა - სონა
* მიხეილ გარაგაში - მმართველი
* დიმიტრი ყიფიანი - გიორგი (კოტე)
* პავლე იესიკოვსკი - რუსი მუშა
* ალესქერ ალექბეროვი – ახმედი, შავი მუშა
* ალექსანდრე შირაი - მჭედელი ვალოდია
* ს. მაკუხინა - ფატიმა

## რესურსები ინტერნეტში
*
* სახლი ვულკანზე
* ფილმის პოსტერი "სახლი ვულკანზე".

კატეგორია:საბჭოთა შავ-თეთრი ფილმები
კატეგორია:სომხური ფილმები
კატეგორია:კინოსტუდია „არმენფილმის“ ფილმები
კატეგორია:სომხურენოვანი ფილმები
კატეგორია:ამო ბეკ-ნაზაროვის ფილმები
კატეგორია:რომანტიკული დრამები
კატეგორია:შავ-თეთრი ფილმები
კატეგორია:მუნჯი ფილმები
კატეგორია:რუსულენოვანი ფილმები
კატეგორია:სსრკ-ის ფილმები
კატეგორია:1928 წლის ფილმები
დავით თორაძის ქუჩა

**დავით თორაძის ქუჩა** — ქუჩა თბილისში, მთაწმინდის რაიონში (ვერა); მისასვლელი მიხეილ ზანდუკელის ქუჩიდან. წარმოიქმნა XIX საუკუნეში. 1923 წლამდე იყო ევგენის ჩიხი, შემდეგ ძველი რევოლუციონერის დიმიტრი მირსკის სახელი დაერქვა. ასეა დატანილი თბილისის 1934 წლის გეგმაზე. ბოლოს მიხეილ ზანდუკელის ჩიხი დაერქვა. 1992 წელს დავით თორაძის სახელი ეწოდა.

## ლიტერატურა 
თორაძე
ბორის პაიჭაძის ქუჩა

**ბორის პაიჭაძის ქუჩა** — ქუჩა თბილისში, დიდუბის რაიონში (დიღომი); გრიგოლ რობაქიძის გამზირსა და ევგენი მიქელაძის ქუჩას შორის. წარმოიქმნა XX საუკუნის 60-იან წლებში. 1963 წელს — ივანე (მამია) ორახელაშვილის, 1992 წელს ბორის პაიჭაძის სახელი დაერქვა.

## ლიტერატურა 
კატეგორია:დიდუბის რაიონის ქუჩები
ივანე თარხნიშვილის ქუჩა

**ივანე თარხნიშვილის ქუჩა** — ქუჩა თბილისში, მთაწმინდის რაიონში (ვარდისუბანი); პეტრე მელიქიშვილის ქუჩიდან ვასილ ბარნოვის ქუჩამდე. წარმოიქმნა XIX საუკუნეში . თავდაპირველად კობის ქუჩა ერქვა (შეტანილია თბილისის გამგეობის მიერ 1903 წელს შედგენილ ქუჩების სიაში). 1948 წელს ეწოდა ივანე თარხნიშვილის სახელი. ქუჩაზეა „წმინდა იოაკიმესა და ანას სახელობის“ სამშობიარო სახლი. აქვს 1 გასასვლელი, 1 ჩიხი.

## ლიტერატურა 
თარხნიშვილი
ელჩინ ბახშალიევი

**ელჩინ ბახშალიევი** (, სრული სახელი:*Elçin Mirzə oğlu Baxşəliyev*; ) — შავი იანვრის ტრაგედიის მსხვერპლი.

## ბიოგრაფია 
დაიბადა 1965 წლის 12 ნოემბერს ბაქოში. დაამთავრა ბაქოს 225-ე საშუალო სკოლა. 56-ე პროფესიული სასწავლებლის დამთავრების შემდეგ მუშაობდა ზეინკლად.
### სიკვდილი
19 იანვრის ღამეს, ტაქსების მე-2 ავტოპარკის მიმდებარედ დაჭრილების დახმარების დროს მუცელში დაიჭრა. მიყენებული ჭრილობების შედეგად ის სემაშკოს საავადმყოფოში გარდაიცვალა. მისი ცხედარი ახლობლებმა 20 იანვარს ამ საავადმყოფოს მორგში იპოვეს.

დაკრძალეს აფშერონის რაიონის სოფელ შურააბადის სასაფლაოზე.

## სქოლიო
კატეგორია:შავი იანვრის ტრაგედიის დროს დაღუპულები
თერგის ქუჩა

**თერგის ქუჩა** — ქუჩა თბილისში, მთაწმინდის რაიონში (ვარდისუბანი); ვასილ პეტრიაშვილის ქუჩიდან კორნელი კეკელიძის ქუჩამდე. წარმოიქმნა XIX საუკუნის მიწურულს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც თერგის შესახვევი, თბილისის ქუჩების 1940 წლის ცნობარში — როგორც თერგის ქუჩა.

## ლიტერატურა 
კატეგორია:მთაწმინდის რაიონის ქუჩები
მცხეთის ქუჩა

**მცხეთის ქუჩა** — ქუჩა თბილისში, ვაკის რაიონში (ვაკე); მრგვალი ბაღიდან ტიციან ტაბიძის ქუჩამდე. წარმოიქმნა XX საუკუნის 20-იან წლებში. თბილისის 1934 წლის გეგმაზე დატანილია როგორც ქობულეთის ქუჩა, შემდეგ ირიბის II ქუჩა დაერქვა, 1938 წელს მცხეთის ქუჩა ეწოდა. აქვს 1 გასასვლელი და 1 შესახვევი.

## ლიტერატურა 
კატეგორია:ვაკის რაიონის ქუჩები
ყარასიმ თაღიზადე

**ყარასიმ თაღიზადე აბდულჰასან ოღლუ** (1946, ჟდანოვსკი — 4 მარტი, 2018, ბაქო) — დიქტორი, აზერბაიჯანის რესპუბლიკის სახალხო არტისტი (1998).

## ცხოვრება და საქმიანობა 
ყარასიმ თაღიზადე დაიბადა ბეილაგანში 1946 წელს. დაამთავრა ბაქოს სახელმწიფო უნივერსიტეტის ფილოლოგიის ფაკულტეტი. მრავალი წლის განმავლობაში იყო აზერბაიჯანის რადიოს დიქტორი. მოგვიანებით ხელმძღვანელობდა რადიოს დიქტორთა განყოფილებას.
თაღიზადე გარდაიცვალა 2018 წლის მარტში.

## სქოლიო
კატეგორია:დაბადებული 1946
კატეგორია:გარდაცვლილი 2018
კატეგორია:გარდაცვლილი 4 მარტი
კატეგორია:ბაქოში გარდაცვლილები
ლიონიძე

საკუთარი სახელი **ლიონიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ლიონიძე — სამხედრო მოღვაწე, გენერალ-მაიორი
* ვასილ ლიონიძე — სამხედრო მოღვაწე, გენერალ-მაიორი
* იოსებ ლიონიძე — აგრონომი, მებაღე-დეკორატორი
* სოლომონ ლიონიძე — სახელმწიფო და პოლიტიკური მოღვაწე

## იხილეთ აგრეთვე
* ლიონიძეები — თავადური საგვარეულო საქართველოში

კატეგორია:ქართული გვარები
ჰიროში ინაგაკი

**ჰიროში ინაგაკი** (დ. 30 დეკემბერი, 1905 ― გ. 1 მაისი, 1980) — იაპონელი კინორეჟისორი, რომელმაც ხუთი ათწლეულის მანძილზე 100-ზე მეტ ფილმზე იმუშავა. იაპონური კინოს ისტორიაში ერთ-ერთი ყველაზე წარმატებული და კრიტიკოსების მიერ აღიარებული რეჟისორი. გადაღებული აქვს ძიდაიგეკის ჟანრის ეპიკური ნამუშევრები, როგორებიცაა:ოსკარის მფლობელი ფილმი „სამურაი I: მუსაში მიამოტო“ (1954) და მისი გაგრძელებები: „სამურაი II: დუელი იჩიძოძის ტაძარში“ (1955) და „სამურაი III: დუელი კუნძულ განრიუზე“ (1956).

## ბიბლიოგრაფია
*

## რესურსები ინტერნეტში
*
*
*Hiroshi Inagaki's grave

## სქოლიო
კატეგორია:დაბადებული 30 დეკემბერი
კატეგორია:დაბადებული 1905
კატეგორია:გარდაცვლილი 1 მაისი
კატეგორია:გარდაცვლილი 1980
კატეგორია:იაპონელი კინორეჟისორები
კატეგორია:მსახიობები ანბანის მიხედვით
სულხან ნასიძის ქუჩა

**სულხან ნასიძის ქუჩა** — ქუჩა თბილისში, საბურთალოს რაიონში (საბურთალო); საქართველოს ტექნიკური უნივერსიტეტის I კორპუსიდან სიმონ ჩიქოვანის ქუჩამდე. წარმოიქმნა XX საუკუნის 20-იან წლებში. 1938 წლამდე ახალშენის I ქუჩა ერქვა, შემდეგ — ახალშენის ქუჩა, 1998 წელს სულხან ნასიძის სახელი ეწოდა.

## ლიტერატურა 
ნასიძე
ევგენი ვეიდენბაუმი

მინი|ე. გ. ვეიდენბაუმი (1871).
**ევგენი გუსტავის ძე ვეიდენბაუმი** (; დ. 8 ნოემბერი, 1845, პეტერბურგი, — გ. 15 იანვარი, 1918, თბილისი) — რუსი ეთნოგრაფი, ისტორიკოსი, პუბლიცისტი, კავკასიოლოგი.

## ბიოგრაფია
1871 წელს დაამთავრა პეტერბურგის უნივერსიტეტის ფიზიკა-მათემატიკის ფაკულტეტის საბუნებისმეტყველო განყოფილება კანდიდატის ხარისხით. მსახურობდა ნიკოლაევში და ოდესაში, 1877 წლიდან ცხოვრობდა საქართველოში. მუშაობდა სხვადასხვა თანამდებობაზე. 1877 წლის სექტემბრიდან კავკასიელ მთიელთა სამმართველოში ასრულებდა განყოფილების უფროსის მოვალეობას. 1881 წელს დაინიშნა კავკასიის სამხ.-სახ. სამმართველოს, ხოლო 1883 წლიდან მთავარმართებლის სამხ.-სახ. სამმართველოს კანცელარიის განყოფილების უფროსად. 1906 წლის აპრილიდან იყო კავკასიის მეფისნაცვლის საბჭოს წევრი. 1916 წლის მაისში ავადმყოფობის გამო გადადგა სამსახურიდან. 1917 წლის იანვრიდან გარდაცვალებამდე განაგებდა კავკასიის მუზეუმის ბიბლიოთეკას. დაკრძალულია თბილისის ლუთერანულ სასაფლაოზე.

1881 წელს ვეიდენბაუმმა დავით ბაქრაძესთან ერთად დააარსა კავკასიის ისტორიისა და არქეოლოგიის მოყვარულთა საზოგადოება. იმავე წელს მონაწილეობდა თბილისში მოწვეულ V არქეოლოგიური ყრილობის მუშაობაში, იყო მოსკოვის არქეოლოგიური საზოგადოების (შეიქმნა 1901 წელს) კავკასიის განყოფილების ერთ-ერთი დამფუძნებელი. მის ნაშრომებში განხილულია კავკასიის ხალხების ისტორიული, ეთნოგრაფიული, გეოგრაფიული, კულტურული და ა. შ. საკითხები. მას წვლილი მიუძღვის საქართველოს ისტორიის შესწავლაში. გამოაქვეყნა შრომები რუსეთ-საქართველოს ისტორიული ურთიერთობის შესახებ. სწავლობდა ქართული პრესის ისტორიის საკითხებს. თარგმნა უცხოური წყაროები საქართველოს შესახებ. იკვლევდა ალექსანდრე პუშკინის, ალექსანდრე გრიბოედოვის, ა. ბესტუჟევ-მარლინსკის და სხვა ცხოვრება-მოღვაწეობას. ევგენი ვეიდენბაუმის პირადი არქივი ინახება ხელნაწერთა ეროვნულ ცენტრში.

## ბიბლიოგრაფია
* პატარ-პატარა ამბები წარსულიდან. ჩხუბი ქალების აბანოში; როგორ ფასობდა ტფილისში ყმა დედაკაცი და სხვ. თარგმ. ა. ყიფშიძისა, «ივერია», 1902, 24 დეკ., №276/
* აფხაზეთის ისტორიიდან. სიმაგრე სოუკსუს ალყა. ისტორიული ამბავი. თარგმ. ა. ყიფშიძისა, «ივერია», 1903, 26 თებ., №45.
* გრაფი ქუთაისოვი და გლეხი ქუთაისოვი, თარგმ. ა. ყიფშიძისა, «ივერია», 1903, 18 ივლ., №152.
* Кавказские амазонки (Материалы для древней этнографии Кавказа), «Знание», 1872, №9–10.
* Кавказские этюды. Исследования и заметки, Тфл., 1901.
## ლიტერატურა
* გაბედავა ბ., ჟორდანია ო., ევგენი ვეიდენბაუმი და საქართველოს ისტორიის საკითხები, თბ., 2001.

* Барнавели Э. Г., Документальное наследие Е. Г. Вейденбаума, «Археографический ежегодник за 1978 год», М., 1979.
* Меликсет-Беков Л. М., Е. Г. Вейденбаум как кавказовед, «Известия Кавказского музея», 1919, т. 12.
## რესურსები ინტერნეტში 
კატეგორია:დაბადებული 8 ნოემბერი
კატეგორია:დაბადებული 1845
კატეგორია:გარდაცვლილი 15 იანვარი
კატეგორია:გარდაცვლილი 1918
კატეგორია:რუსი ეთნოგრაფები
კატეგორია:რუსი ისტორიკოსები
კატეგორია:კავკასიოლოგები
კატეგორია:სანქტ-პეტერბურგში დაბადებულები
კატეგორია:თბილისში გარდაცვლილები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
პანკისის ქუჩა

**პანკისის ქუჩა** — ქუჩა თბილისში, საბურთალოს რაიონში (საბურთალო); დასაწყისი ვიქტორ დოლიძის ქუჩიდან. წარმოიქმნა XX საუკუნის 20-იან წლებში. შეტანილია თბილისის ქუჩების 1926 წლის ცნობარში. აქვს 1 შესახვევი.

## ლიტერატურა 
კატეგორია:საბურთალოს რაიონის ქუჩები
საქართველოს რეგიონების სია ადამიანური განვითარების ინდექსის მიხედვით

ამ ცხრილში მოცემულია საქართველოს ადმინისტრაციული ერთეულების (მხარეების) სია ადამიანური განვითარების ინდექსის მიხედვით. ასევე ცხრილში შეტანილია მოცემული აჭარის ავტონომიური რესპუბლიკა და დედაქალაქი თბილისი. მოცემული არ არის ოკუპირებული რეგიონები.

## სქოლიო 
კატეგორია:საქართველოს მხარეები
კატეგორია:საქართველოს ეკონომიკა
ტეინოსუკე კინუგასა

**ტეინოსუკე კინუგასა** (დ. 1 იანვარი, 1896 ― გ. 26 თებერვალი, 1982) ― იაპონელი კინორეჟისორი და მსახიობი. ყველაზე მეტად ცნობილია მუნჯი ექსპერიმენტული კინოფილმებით: „სიგიჟის გვერდი“ (1926) და „გზაჯვარედინი“ (1928) და ოსკაროსანი ფილმით ― „ჯოჯოხეთის კარიბჭე“ (1953).

## რესურსები ინტერნეტში
* 

## სქოლიო
კატეგორია:დაბადებული 1 იანვარი
კატეგორია:დაბადებული 1896
კატეგორია:გარდაცვლილი 26 თებერვალი
კატეგორია:გარდაცვლილი 1982
კატეგორია:იაპონელი კინორეჟისორები
კატეგორია:ოქროს პალმის რტოს მფლობელი რეჟისორები
კატეგორია:მსახიობები ანბანის მიხედვით
ნოსტის ქუჩა

**ნოსტის ქუჩა** — ქუჩა თბილისში, ნაძალადევის რაიონში (ნაძალადევი); გრიგორ (გრიშა) ბიჩინაშვილის ქუჩიდან მიხეილ კეკელიძის გასასვლელამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც
კისისხევის I შესახვევი. XX საუკუნის 40-იან წლებში ივანე თარხნიშვილის სახელი დაერქვა. 1946 წელს ეწოდა ნოსტის ქუჩა. აქვს 1 შესახვევი.

## ლიტერატურა 
კატეგორია:ნაძალადევის რაიონის ქუჩები
თემურ თოდუა

**თემურ თოდუა** (დ. 15 ივნისი, 1954, ზუგდიდი — გ. 2014) — ქართველი არქეოლოგი, ისტორიკოსი, მეცნიერი, პედაგოგი, ისტორიის მეცნიერებათა დოქტორი (1995), პროფესორი (1997).

## ბიოგრაფია
1979 წელს დაამთავრა თბილისის სახელმწიფო უნივერსიტეტის ისტორიის ფაკულტეტი.

ეწეოდა სამეცნიერო-პედაგოგიურ მოღვაწეობას თბილისის სახელმწიფო უნივერსიტეტსა და ტექნიკურ უნივერსიტეტებში. იკვლევდა პონტოს სამეფოსა და კოლხეთის, საქართველო-რომის ურთიერთობათა ასპექტებს, ანტიკური ხანისა და ადრეული შუა საუკუნეების საქართველოს ისტორიისა და არქეოლოგიის საკითხებს. ავტორია მრავალი სამეცნიერო ნაშრომის, 8 მონოგრაფიის. მისი ნაშრომები გამოქვეყნებულია აშშ-ში, გერმანიაში, ინგლისში, იტალიაში, რუსეთში, ბულგარეთში, პოლონეთში. 

სადოქტორო დისერტაციის თემა — „რომაული სამყარო და საქართველოს შავიზღვისპირეთი“, დაიცვა 1995 წელს.

## ბიბლიოგრაფია
* ანტიკური პოლისი, თბილისი, თბილ. უნ-ტის გამ-ბა, 2011, გვ. 238
* ძველი კოლხეთი და გარე სამყარო (ძვ.წ. II-ახ.წ. VI სს.) თბილისი, თბილ. უნ-ტის გამ-ბა, 2008, გვ. 228
* რომის სამხედრო-პოლიტიკური ექსპანსია საქართველოში = Military-political expansion of Rome in Georgia, თბილისი, 2006, გვ. 191
* რომაული სამყარო და კოლხეთი, I-IV სს. თბილისი, უნივერსალი, 2003, გვ. 228

## ლიტერატურა
* 
* საქართველოს მეცნიერებათა დოქტორები, 1992-2006/შემდგ. და რედ.: ირინა ჯაფარიძე. თბ., 2012, გვ. 413

## რესურსები ინტერნეტში 
კატეგორია:დაბადებული 15 ივნისი
კატეგორია:დაბადებული 1954
კატეგორია:ზუგდიდში დაბადებულები
კატეგორია:გარდაცვლილი 2014
კატეგორია:ქართველი არქეოლოგები
კატეგორია:ქართველი პედაგოგები
კატეგორია:ქართველი პროფესორები
Entrepreneur

**Entrepreneur** — ამერიკული ჟურნალი და ვებსაიტი, რომელიც სტატიებს აქვეყნებს მეწარმეობისა და ბიზნესის შესახებ. გამოდის 1977 წლიდან. წელიწადში გამოიცემა 10 ნომერი; შეძენა შესაძლებელია გამოწერით ან ჟურნალ-გაზეთების ჯიხურებში. გამოსცემს კორპორაცია *Entrepreneur Media Inc*., რომლის მთავარი ოფისი ირვაინში (კალიფორნია) მდებარეობს. 1996 წელს ჟურნალმა გაუშვა საიტი *Entrepreneur.com*. საერთაშორისო ლიცენზიით ჟურნალის ადგილობრივი გამოცემები გამოდის ბევრ ქვეყანაში: კანადაში, მექსიკაში, სამხრეთ აფრიკაში, ჩინეთში, ფილიპინებში, ინდოეთში, ახლო აღმოსავლეთში, ჩრდილოეთ აფრიკაში. 2018 წლიდან, ოფიციალური ლიცენზიის საფუძველზე, Entrepreneur Georgia გამოიცემა საქართველოშიც.

„Franchise 500“ არის Entrepreneur-ის მიერ შედგენილი და გამოქვეყნებული ყოველწლიური სია, რომელიც ასახელებს 500 ყველაზე გამორჩეულ ამერიკულ ფრენშიზულ კომპანიას, წარდგენისა და განხილვის პროცესის მეშვეობით. Franchise 500 პირველად 1979 წლიდან ყოველწლიურად ქვეყნდება.

Entrepreneur ასევე გამოსცემს Entrepreneur StartUps ჟურნალს, რომელიც ხელმისაწვდომია გამოწერით და საგაზეთო ჯიხურებში. 1999 წელს შეიქმნა ვებგვერდი *YoungEntrepreneur.com*, როგორც Entrepreneur.com-ის დამატება — ონლაინფორუმი ახალგაზრდა მეწარმეებისათვის.

Entrepreneur ასევე გამოსცემს წიგნებს *Entrepreneur Press*-ის ბრენდით.

## რესურსები ინტერნეტში
*Entrepreneur Georgia LinkedIn-ზე.

## სქოლიო
კატეგორია:საქართველოს ჟურნალები
კატეგორია:ამერიკული ყოველთვიური ჟურნალები
კატეგორია:ჟურნალები გამოცემული კალიფორნიაში
გიორგი მერჩულის ქუჩა

**გიორგი მერჩულის ქუჩა** — ქუჩა თბილისში, კრწანისის რაიონში (ხარფუხი); იაკობ ცურტაველის ქუჩიდან სოღანლუღის შესახვევამდე. წარმოიქმნა XIX საუკუნეში, თბილისის გამგეობის მიერ 1903 წელს შედგენილ ქუჩების სიაში შეტანილია როგორც თაუზის შესახვევი, შემდეგ ქუჩა გახდა. 1958 წელს გიორგი მეჩულის სახელი ეწოდა.

## ლიტერატურა 
კატეგორია:კრწანისის რაიონის ქუჩები
შანდორ პეტეფის ქუჩა

**შანდორ პეტეფის ქუჩა** — ქუჩა თბილისში, ისნის რაიონში (ვაზისუბანი); ალექსანდრე წულუკიძის ქუჩიდან თეოფანე დავითაიას ქუჩამდე. ადრე კახეთის გზატკეცილის შესახვევი იყო, 1993 წელს შანდორ პეტეფის სახელი ეწოდა. 

## ლიტერატურა
პეტეფი
მაშხალის ქუჩა

**მაშხალის ქუჩა** — ყოფილი ქუჩა თბილისში, მთაწმინდის რაიონში (ვერა); მდებარეობდა საქანელას დაღმართსა და ყოფილ სასუტმრო „ივერიას“ შორის. წარმოიქმნა XIX საუკუნეში. თბილისის გამგეობის მიერ 1903 წელს შედგენილი ქუჩების სიაში შეტანილია, როგორც მაშხალის შესახვევი, ასევეა დატანილი 1934 წელს გეგმაზეც, აქვე იყო კანონირის  (მეზარბაზნის) და ვაზნის შესახვევები, რომლებიც ამჟამად აღარ არსებობს. თბილისის ქუჩების 1955 წლის ცნობარში შეტანილია როგორც ქუჩა. რევოლუციამდე ამ ქუჩის მიდამოებში იდგა სამხედრო-საინჟინრო, საარტილერიო უწყებები. როგორც ჩანს, აქ ამზადებდნენ შუშხუნებს (მაშხალებს).

## ლიტერატურა 
კატეგორია:მთაწმინდის რაიონის ქუჩები
კატეგორია:თბილისის ყოფილი ქუჩები
სარგის თმოგველის ქუჩა

**სარგის თმოგველს ქუჩა** — ქუჩა თბილისში, კრწანისის რაიონში (ორთაჭალა); ეფრემ მცირის ქუჩიდან ნუგზარ შატაიძის ქუჩამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილი ქუჩების სიაში შეტანილია როგორც სანაინის შესახვევი, XX საუკუნის 60-იან წლებში სარგის თმოგველის სახელი დაერქვა.

## ლიტერატურა 
თმოგველი
ოქრომჭედელთა ქუჩა

**ოქრომჭედელთა ქუჩა** — ქუჩა თბილისში, კრწანისის რაიონში (ზემო უბანი); კალისტრატე ცინცაძის ქუჩიდან ვერცხლის ქუჩამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილი ქუჩების სიაში შეტანილია როგორც იუველირის შესახვევი. ამ ძველთბილისურ ვიწრო, მიხვეულ-მოხვეულ ქუჩაზე იყო ოქრომჭედლების სახელოსნოები და დუქნები. ოქრმომჭედელთა ქუჩა დაერქვა 1960 წელს. აქვს 1 გასასვლელი.

## ლიტერატურა 
კატეგორია:კრწანისის რაიონის ქუჩები
პლატონის ქუჩა

**პლატონის ქუჩა** — ქუჩა თბილისში, ჩუღურეთის რაიონში (ჩუღურეთი);
დიდხევის დაღმართიდან ზაარბრიუკენის მოედნამდე. წარმოიქმნა XIX საუკუნის 80-იან წლებში. თბილისის გამგეობის მიერ 1903 წელს შედგენილი ქუჩების სიაში შეტანილია როგორც მონუმენტის შესახვევი. სახელწოდება უკავშირდება ახლანდელ ზაარბრიუკენის მოედანზე 1867 წელს დადგმულ კავკასიის მეფისნაცვლის მიხეილ ვორონცოვის მონუმენტს. 1923 წელს პლატონის სახელი დაერქვა. შემონახულია XIX საუკუნის დასასრულის საცხოვრებელი სახლები.

## ლიტერატურა 
კატეგორია:ჩუღურეთის რაიონის ქუჩები
ივანე ტურგენევის ქუჩა

**ივანე ტურგენევის ქუჩა** — ქუჩა თბილისში, ჩუღურეთის რაიონში (ძველი კუკია); ივანე ჯავახიშვილის ქუჩიდან არნოლდ ჩიქობავას ქუჩამდე. XIX საუკუნის 60-იან წლებში ბაღის (ზემო ბაღის) ქუჩა ერქვა, დატანილია თბილისის 1876 წლის გეგმაზე. 1900 წელს ქუჩას ივანე ტურგენევის სახელი ეწოდა. შეტანილია თბილისის გამგეობის მიერ 1903 წელს შედგენილ ქუჩების სიაში.

## ლიტერატურა 
ტურგენევი
პალიასტომის ქუჩა

**პალიასტომის ქუჩა** — ქუჩა თბილისში, ჩუღურეთის რაიონში (ახალი კუკია); რკინიგზიდან ბენიამინ ჩხიკვიშვილის ქუჩამდე. წარმოიქმნა XX საუკუნის 20-იან წლებში. შეტანილია თბილისის ქუჩების 1926 წლის ცნობაში. აქვს 1 ჩიხი.

## ლიტერატურა 
კატეგორია:ჩუღურეთის რაიონის ქუჩები
მთავარანგელოზის ქუჩა

**მთავარანგელოზის ქუჩა** — ქუჩა თბილისში, ისნის რაიონში (ავლაბარი); ირაკლი ფაღავას ქუჩიდან იუსტინე აბულაძის ქუჩამდე. 

წარმოიქმნა XIX საუკუნეში. ქუჩის ბოლოში იდგა 1805 წელს აგებული მთავარანგელოზის ეკლესია (ამჟამად აღარ არსებობს). თბილისის 1876 წლის გეგმაზე დატანილია როგორც მთავარანგელოზის ქუჩა. 1923 წელს მაქსიმილიან რობესპიერის სახელი დაერქვა. 1990 წლიდან ისევ მთავარანგელოზის ქუჩაა.

## ლიტერატურა 
* 

კატეგორია:ისნის რაიონის ქუჩები
ნასაკირალის ქუჩა

**ნასაკირალის ქუჩა** — ქუჩა თბილისში, ისნის რაიონში (ავლაბარი); მთავარანგელოზის ქუჩიდან ნიკოფორე ირბახის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ნიკოლოზ მურავიოვის ქუჩა. 1923 წელს ეწოდა ნასაკირალის ქუჩა. ადრე გრძელდებოდა ბესარიონ ნიჟარაძის ქუჩამდე (მოიცავდა ახლანდ. დედოფლისწყაროს ქუჩის II შესახვევს).

## სქოლიო 
კატეგორია:ისნის რაიონის ქუჩები
ტყვიავის ქუჩა

**ტყვიავის ქუჩა** — ქუჩა თბილისში, ჩუღურეთის რაიონში (ძველი კუკია); დავით აღმაშენებლის გამზირიდან მიხეილ წინამძღვრიშვილის ქუჩამდე. წარმოიქმნა XIX საუკუნეში. ადრე ერქვა ეკლესიის ქუჩა, 1923 წელს ეწოდა კოლხიდის ქუჩა. თბილისის 1934 წლის გეგმაზე დატანილია როგორც ნარიყალის ქუჩა. XX საუკუნის 40-იან წლებში დაერქვა ტყვიავის ქუჩა. აქვს 1 ჩიხი.

## ლიტერატურა
კატეგორია:ჩუღურეთის რაიონის ქუჩები
დიმიტრი ჟღენტის ქუჩა

**დიმიტრი ჟღენტის ქუჩა** — ქუჩა თბილისში, ნაძალადევის რაიონში (ლოტკინი); გულრიფშის ქუჩიდან ხერთვისის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე ქუჩის დასაწყისი დატანილია  როგორც ტორბლერის (კაჭრეთის ქუჩამდე) და ძეთამშენის ქუჩები, შემდეგ პიონერის I ქუჩა დაერქვა. დიმიტრი ჟღენტის სახელი ეწოდა 1995 წელს. აქვს 1 გასასვლელი, 1 შესახვევი.

## ლიტერატურა 
ჟღენტი
მიხეილ კანკავა

**მიხეილ კანკავა** (დ. 29 მაისი, 1900, ხორი — გ. 29 აპრილი, 1977) — ქართველი ენათმეცნიერი, რუსისტი, ლექსიკოგრაფი, ფილოლოგიურ მეცნიერებათა დოქტორი (1952), პროფესორი (1953).

1924 წელს დაამთავრა თბილისის სახელმწიფო უნივერსიტეტი.

1920-1935 წლებში მუშაობდა მასწავლებლად. 1940-1944 წლებში კითხულობდა ლექციებს თბილისის სახელმწიფო უნივერსიტეტში. 1940-1944 წლებში ზუგდიდის სამასწავლებლო ინსტიტუტში. 1944-1952 წლებში იყო გორის პედაგოგიური ინსტიტუტის რუსული ენის კათედრის გამგე. 1958-1970 წლებში თბილისის ა. ს. პუშკინის სახ. პედაგოგიური უნივერსიტეტის პრორექტორი. 1956-1960 წლებში ი. გოგებაშვილის სახ. პედაგოგიურ მეცნიერებათა ინსტიტუტის რუსული ენისა და ლიტერატურის მეთოდიკის  სექტორის გამგე. მ. კანკავამ დიდი წვლილი შეიტანა ქართულ სკოლებში რუსული ენის სწავლების გაუმჯობესების საქმეში, შეადგინა სახელმძღვანელოები ქართული საშუალო და უმაღლესი სასწავლებლებისათვის, მოკლე რუსულ-ქართული და ქართულ-რუსული ლექსიკონები. 

## ჯილდოები
* 1961 — საქართველოს მეცნიერებათა დამსახურებული მოღვაწე

## ბიბლიოგრაფია
* ქართულ-რუსული ლექსიკონი : ეძღვნება მიხეილ კანკავას დაბადებიდან 100 წლისთავს, თბილისი, საქართველოს მაცნე, 2001, ISBN 99928-28-22-6
* მოკლე რუსულ-ქართული ლექსიკონი, თბილისი, ცოდნა, 1964  
* თევდორე ივანეს-ძე ბუსლაევის მეთოდიკური მემკვიდრეობა, თბილისი, ცოდნა, 1961

## ლიტერატურა
*  

## რესურსები ინტერნეტში
კატეგორია:დაბადებული 29 მაისი
კატეგორია:დაბადებული 1900
კატეგორია:გარდაცვლილი 29 აპრილი
კატეგორია:გარდაცვლილი 1977
კატეგორია:ქართველი ლექსიკოგრაფები
რაჭის ქუჩა

**რაჭის ქუჩა** — ქუჩა თბილისში, ნაძალადევის რაიონში (ლოტკინი); ენისელის ქუჩიდან ზიარის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც ტორბლერის II ქუჩა, შემდეგ პიონერის II ქუჩა დაერქვა. თბილისის ქუჩების 1940 წლის ცნობარში შეტანილია რაჭის ქუჩის სახელით.

## სქოლიო 
კატეგორია:ნაძალადევის რაიონის ქუჩები
პიატიგორსკის ქუჩა

**პიატიგორსკის ქუჩა** — ქუჩა თბილისში, ჩუღურეთის რაიონში (ახალი კუკია); როსტოვის ქუჩიდან ცხრა ძმა ხერხეულიძის ქუჩამდე. წარმოიქმნა XX საუკუნის ბოლოს. შეტანილია თბილისის გამგეობის მიერ 1903 წელს შედგენილ ქუჩების სიაში. თბილისის 1934 წლის გეგმაზე გრძელდება სენაკის ქუჩამდე. 

## ლიტერატურა 
კატეგორია:ჩუღურეთის რაიონის ქუჩები
სევანის ქუჩა

**სევანის ქუჩა** — ქუჩა თბილისში, ისნის რაიონში (ავლაბარი); მთავარანგელოზის ქუჩიდან მარტყოფის ქუჩამდე. წარმოიქმნა XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც გოქჩის ჩიხი, თბილისის ქუჩების 1926 წლის ცნობარში — როგორც სევანის შესახვევი.

## ლიტერატურა 
კატეგორია:ისნის რაიონის ქუჩები
დალი კანკავა

**დალი კანკავა** (დ. 16 მარტი, 1956, ოჩამჩირე) — ქართველი ექიმი, მეცნიერი.

1981 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1984–1985 წლებში იყო მე–4 მთავარი სამმართველოს საკონსულტაციო პოლიკლინიკის ექიმი–ნევროპათოლოგი. 1981-1989 წლებში პ. სარაჯიშვილის სახელობის კლინიკური და ექსპერიმენტული ნევროლოგიის სამეცნიერო კვლევითი ინსტიტუტის უფროსი ლაბორანტი. 1989–1992 წლებში უმცროსი მეცნიერ–თანამშრომელი. 1992 წლიდან მეცნიერ–თანამშრომელი. ავტორია 30 სამეცნიერო ნაშრომის. 

1989 წელს დაიცვა საკანდიდატო დისერტაციის თემა — „ზემო კიდურის პერიფერიულ ნერვებზე მიკროქირურგიული რეკონსტრუქციულ–აღდგენითი ოპერაციების შორეული შედეგების ფუნქციონალურ–კლინიკო–ელექტრონოგრაფიული დახასიათება.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 139

## რესურსები ინტერნეტში
კატეგორია:დაბადებული 16 მარტი
კატეგორია:დაბადებული 1956
კატეგორია:ქართველი ნევროპათოლოგები
ოთარ თაქთაქიშვილის ქუჩა

**ოთარ თაქთაქიშვილის ქუჩა** — ქუჩა თბილისში, ვაკის რაიონში (ვაკე); ილია ჭავჭავაძის გამზირიდან ირაკლი აბაშიძის ქუჩამდე. წარმოიქმნა XX საუკუნის 20-იან წლებში. 1925-1926 წლების ცნობათა წიგნში „მთელი ტფილისი“ შეტანილია, როგორც საყარაულოს ქუჩა, XX საუკუნის 60-იან წლებში რიგის ქუჩა დაერქვა, 1992 წელს ოთარ თაქთაქიშვილის სახელი ეწოდა.

## ლიტერატურა 
თაქთაქიშვილი
არჩილ კაპანაძე

**არჩილ კაპანაძე** (დ. 15 იანვარი, 1958, თბილისი) — ქართველი ექიმი, მეცნიერი.

1980 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1980-1982 წლებში გაიარა კლინიკური ორდინატურა სამედიცინო რადიოლოგია–რენდგენოლოგიაში თბილისის სახელმწიფო სამედიცინო ინსტიტუტში. 1992–1985 წლებში იყო თბილისის სახელმწიფო სამედიცინო ინსტიტუტის ასპირანტი კლინიკური რადიობიოლოგიის სპეციალობით. 1985 წლიდან მუშაობს ონკოლოგიის სამეცნიერო ცენტრში. ავტორია 32 სამეცნიერო ნაშრომის ონკოლოგიის, სხივური თერაპიის, მედიცინის, ჯანდაცვის, საზოგადოების განვითარების და სხვა აქტუალურ პრობლემებზე.

1993 დაიცვა წელს საკანდიდატო დისერტაციის თემა — „ადამიანის სხეულის ტემპერატურის ცვლილების კანონზომიერება დასხივების დროს და ამ კანონზომიერების თეორიული მნიშვნელობა სხივური თერაპიის პრაქტიკისათვის.“

## ბიბლიოგრაფია
* სწორი კვება ავთვისებიან სიმსივნეთა პროფილაქტიკის და მათთან ბრძოლის საქმეში თბილისი, ს/ს „პირველი სტამბა“, 1997 გვ. 24

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 139

## რესურსები ინტერნეტში
კატეგორია:დაბადებული 15 იანვარი
კატეგორია:დაბადებული 1958
კატეგორია:ქართველი რადიოლოგები
გურამ კაპანაძე

**ქეთი ანჯაფარიძე** (დ. 3 ოქტომბერი, 1933, თბილისი) — ქართველი ექიმი, მეცნიერი.

1958 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1952–1962 წლებში მუშაობდა საქართველოს სსრ ჯანმრთელობის სამინისტროს ექიმთა დახელოვნების თბილისის სახელმწიფო ინსტიტუტის პათანატომიის კათედრაზე. 1963-1967 წლებში იყო კათედრის ასისტენტი. 1967–1975 წლებში მუშაობდა თერაპიის სამეცნიერო კვლევითი ინსტიტუტის ინფარქტის განყოფილებაში. 1975 წლიდან ამავე ინსტიტუტის რეაბილიტაციის განყოფილების უფროსი მეცნიერ–თანამშრომელია. ავტორია 52 სამეცნიერო ნაშრომისა, რომლებიც ძირითადად ეხება კარდიოლოგიურ პრობლემებს. გამოქვეყნებული აქვს მონოგრაფიები.

1965 წელს დაიცვა საკანდიდატო დისერტაციის თემა — „ფილტვების პათომორფოლოგიური ცვლილებები ადამიანის პერინატალურ პერიოდში.“ 

## ბიბლიოგრაფია
* ფილტვების პათომორფოლოგიური ცვლილებები ადამიანის პერინატალურ პერიოდში. - თბილისი, საბჭ. საქართველო, 1964 გვ. 76

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 139

## რესურსები ინტერნეტში
კატეგორია:დაბადებული 3 ოქტომბერი
კატეგორია:დაბადებული 1933
კატეგორია:ქართველი კარდიოლოგები